Stewards/hi

किसी स्टीवार्ड से संपर्क करने के लिए कृपया Stewards' noticeboard पर जाएँ, stewards@undefinedmiraheze.org पर संपर्क करें या फिर पृष्ठ के नीचे सूचीबद्ध किसी एक स्टीवार्ड से सीधे संपर्क करें।

ज़िम्मेदारियों का सारांश
स्टीवार्ड्स वे सदस्य हैं जिनके पास किसी भी विकि पर मीडियाविकि इंटरफेस के किसी भी हिस्से का उपयोग करने की अनुमति है। स्टीवार्ड्स सीधे समुदायों के साथ काम करके लोकल विवादों या दखलंदाज़ी करने वाले व्यवहार के साथ कई विकियों पर बुरे व्यवहार संबंधित समस्याओं को सुलझाते हैं। इसमें ग्लोबल और लोकल अधिकार प्रदान, लोकल विकियों पर और ग्लोबल रूप में (अकाउंट लॉक करना, अकाउंट का नाम बदलना) प्रबंधक अधिकारों का उपयोग (अवरोधित करना, हटाना, आदि), CheckUser और ओवरसाइट अधिकार शामिल हैं। स्टीवार्ड्स की मदद की आवश्यकता वाले अनुरोधों की संख्या में बढ़ाव आने पर स्टीवार्ड्स दूसरे सदस्यों को भी कुछ हद तक अपने अधिकार प्रदान कर सकते हैं। उदाहरणस्वरूप, प्रबंधक कार्य 'ग्लोबल सिसॉप' और संबंधित समूहों को दे दिए जाएँगे।

नियुक्ति
सदस्य अपने आपको या दूसरे सदस्यों को स्टीवार्ड रोल के लिए नामांकित कर सकते हैं, या फिर वर्तमान स्टीवार्ड्स एक निर्वाचन आयोजित कर सकते हैं अगर उन्हें लगता है कि नए स्टीवार्ड्स की ज़रूरत है। नामांकण के स्वीकार कर दिए जाने के बाद सभी Miraheze सदस्य नामांकणों पर टिप्पणियाँ जोड़ सकते हैं।
 * सदस्यों को नामांकण पर टिप्पणी देने के लिए काफी समय दिया जाएगा
 * कोई भी सामने लाई गई समस्या नामांकित सदस्य द्वारा स्वीकार अथवा ठीक किया जाना चाहिए
 * अगर ज़रूरत पड़े, नामांकण के बंद होने से पहले ही किसी समस्या को सामने लाया जाना चाहिए
 * सदस्य नामांकणों को // से चिह्नित कर सकते हैं, पर सिर्फ यही अंजाम तय करने के लिए काफी नहीं है
 * कोई वर्तमान स्टीवार्ड नामांकण पर हुए विवादों पर आधार लेकर नामांकण/निर्वाचन को बंद करेंगे, सिर्फ समर्थन/विरोध के संख्या पर आधार लेकर नही
 * नामांकण के सफल होने के लिए कम से कम २० लोगों की टिप्पणियाँ मौजूद होनी चाहिए और कम से कम 80% लोगों को इसे समर्थित करना होगा
 * अधिकार प्राप्ति पूर्ण करने के लिए स्टीवार्ड्स को Miraheze के साथ एक गैर-प्रकटिकरण समझौता (NDA) को हस्ताक्षरित करना होगा क्योंकि उनके पास व्यक्तिगत सदस्य जानकारी होगी

अक्रियता
ऐसे स्टीवार्ड्स को अक्रिय मानकर स्टीवार्ड के पद से हटा दिया जाएगा जो 6 महीनों तक समुदाय में किसी तरह से हिस्सेदारी नहीं लेते (सवालों के जवाब देना, समस्याओं को सुलझाना, मेटा पर प्रबंधक अधिकारों का उपयोग करना)। समुदाय के हित के लिए, यह सभी विकियों और Phabricator पर लागू है।

इसे एक निवार्य आवश्यकता माना जाना चाहिए। हर किसी की तरह स्टीवार्ड्स भी स्वयंसेवक हैं। स्टीवार्ड्स को समय मिलने पर अपनी ज़िम्मेदारियाँ निभाने में कोई मुश्किल नहीं होनी चाहिए। छः महीने किसी स्टीवार्ड के लॉग-इन करके अपनी ज़िम्मेदारियाँ निभाने के लिए काफी समय है। यह अक्रियता अवधि इसलिए है ताकि ऐसे सदस्यों के पास ऊँचे अधिकार न हो जो यह पद पहले ही छोड़ चुके हैं।

अधिकार फिर जोड़ा जाना
किसी ऐसे स्टीवार्ड को अपने अधिकार वापस पाने के लिए ऊपर के नियुक्ति सेक्शन के अनुसार दोबारा अनुरोध करना होगा, जिसने अपने अधिकार खो दिए हैं।

अधिकारों का निष्कासन
स्टीवार्ड्स किसी अविश्वास प्रस्ताव या निष्कासन के अनुरोध के ज़रिए अपने अधिकार खो सकते हैं। अगर कम से कम पचास प्रतिशत सदस्य निष्कासन के लिए वोट करते हैं, वोट के खत्म होने के बाद स्टीवार्ड को अपने अधिकार खुद हटाने होंगे या फिर अधिकार किसी दूसरे स्टीवार्ड द्वारा हटा दिए जाएँगे।
 * निर्वाचन शुरू करने या अनुरोध को खोलने वाले सदस्य को स्टीवार्ड अधिकार के निष्कासन के लिए एक मान्य कारण देना होगा (अविश्वास, दुरुपयोग, अक्रियता, आदि)
 * कम से कम २० सदस्यों को अविश्वास प्रस्ताव के निर्वाचन या निष्कासन के अनुरोध पर वोट करना होगा (वही संंख्या जितने में स्टीवार्ड को नियुक्त करने के लिए सदस्य चाहिए)

अगर स्टीवार्ड्स को लगता है कि कोई सदस्य यूँ ही बिना किसी मान्य कारण के अविश्वास प्रस्ताव के निर्वाचन या निष्कासन के अनुरोध खोल रहा है, वे उस सदस्य के कार्यों को अनदेखा करने का फैसला ले सकते हैं। अगर सच में कोई समस्या है, कोई दूसरा सदस्य स्टीवार्ड्स के साथ उसकी चर्चा कर सकता है।

अधिकार की अवधि
स्टीवार्ड्स को अधिकार किसी विशिष्ट अवधि के लिए नहीं दिया जाता। सदस्य किसी भी वक़्त स्टीवार्ड के खिलाफ एक अविश्वास प्रस्ताव प्रस्तुत कर सकते हैं।